ולטר פרנקל

250px|ממוזער|שמאל|פרנקל בריצת המרתון בדרך לנס ציונה, ינואר 1934
**ולטר פרנקל** (בגרמנית: **Walter Frankl**; 28 במרץ 1906 – 30 בדצמבר 1989) היה אתלט ישראלי יליד אוסטריה. שש פעמים אלוף אוסטריה (שלוש פעמים בריצת 5000 מטר ושלוש פעמים בריצת 10000 מטר) וארבע פעמים אלוף פראג. אלוף המכביה הראשונה (1932). אלוף ארץ ישראל ושיאן ארץ ישראל בכל הריצות מריצת 1500 מטר ועד לריצת המרתון, זכה ב-14 תוארי אליפות ארץ ישראל. נחשב למנצח ריצת המרתון הראשונה בארץ (1934). ייסד ואימן באגודות ברית מכבים עתיד תל אביב, מכבי צפון תל אביב ומכבי נתניה. ארגן את שידור הספורט הראשון ברדיו הארצישראלי בשנת 1942.

פרנקל היה איש חינוך, מורה לחקלאות ב"גימנסיה רחביה" בירושלים. ייסד בהדסים קייטנת קיץ. מחברם של ספרי גננות.

## ביוגרפיה
פרנקל נולד באוסטריה. התאמן בקבוצת הכח וינה.

באליפות אוסטריה שנערכה בווינה ב-14 ביולי 1928 זכה פרנקל במדליית זהב בריצת 5000 מטר בתוצאה של 16:17.0 דקות. שנה לאחר מכן, הוא הגן על תוארו בריצת 5000 מטר בתוצאה של 16:04.0 דקות וזכה גם בריצת 10000 מטר בתוצאה של 34:03.0 דקות. באליפות אוסטריה שנערכה ב-11 ביולי 1931 הוא זכה בפעם השלישית בריצת 5000 מטר בתוצאה של 16:00.6 דקות. הוא ייצג את אוסטריה באולימפיאדת 1928 באמסטרדם.

במכביה האירופית הראשונה שנערכה באוסטרבה צ'כיה ב-29 - 30 ביוני 1929 זכה פרנקל בשלוש מדליות כסף, בריצת 800 מטר בתוצאה של 2:08.0 דקות, אחרי ארפד בלודי (2:06.1 דקות) ולפני טישלר, שניהם מאוסטריה, בריצת 1500 מטר בתוצאה של 4:24.0 דקות, אחרי אליאס כץ מגרמניה (4:20.0 דקות) ולפני ולטר בק מאוסטריה (4:45.0 דקות) ובריצת 5000 מטר בתוצאה של 16:25.0 דקות, אחרי אליאס כץ (16:21.0 דקות) ולפני וייס מצ'כיה.

במכביה האירופית השנייה שנערכה באנטוורפן בלגיה ב-4 - 6 ביולי 1930 זכה בשתי מדליות כסף, בריצת 1500 מטר בתוצאה של 4:33.0 דקות, אחרי וינדאו מגרמניה (4:30.0 דקות) ולפני ברגמן (4:37.0 דקות) ובריצת 3000 מטר בתוצאה של 9:39.0 דקות, אחרי אליאס כץ (9:18.0 דקות) ולפני כהן מגרמניה (9:51.0 דקות).

הוא עלה לארץ ישראל ב-1931. הוא למד בכדורי והתמחה בגידולי צמחים וכוורנות. שימש כמורה לספורט וחקלאות ב"גימנסיה רחביה" בירושלים. הוא ייסד את קייטנת הדסים בה בילו בעיקר "ילדי השמנת" במחזורים בני שלושה שבועות.

ב שנערכה בישראל בשנת 1932 יצג ולטר את צ'כוסלובקיה וזכה בשתי מדליות, זהב וכסף. מדליית זהב, בריצת שליחים 3x1000 מטר ביחד עם רוברט גולדשמיט ואדה שוורץ (8:52.7 דקות) לפני אוסטריה ונבחרת ארץ ישראל. מדליית כסף, בריצת 10 ק"מ, אחרי רינה מבר כוכבא אנגליה ולפני הרי ורבין מארצות הברית. נוסף לכך, הוא סיים במקום חמישי בריצת 5000 מטר ושישי בריצת 800 מטר (4:19.2 דקות).

בריצת המרתון הראשונה שנערכה בישראל ב-31 בינואר 1934, מתל אביב לנס ציונה וחזרה סיים פרנקל במקום ראשון בתוצאה של 3:15 שעות. בריצה השתתפו שבעה אתלטים וסיימו אותה שלושה. שני סיים יצחק גלסברג מבית"ר (3:23 שעות) ובמקום שלישי סיים מרדכי כהן.

בשנת 1934 השתתף פרנקל במשחקי הודו המערבית שהתקיימו בניו דלהי.

פרנקל לא השתתף ב שנערכה באפריל 1935, מאחר שהיה באותה תקופה בכלא יפו לאחר שהואשם במתן סיוע לעולים בלתי חוקיים שהגיעו לארץ.

באליפות האתלטיקה הראשונה של ארץ ישראל, שנערכה באצטדיון ימק"א, בנובמבר 1935 זכה פרנקל בשתי מדליות זהב, בריצת 5000 מטר בתוצאה של 19:24.3 דקות, לפני שמעון וולדמן ממכבי רחובות (20:02.4 דקות) ומורגנשטרן מבר כוכבא ירושלים ובריצת 10,000 מטר בתוצאה של 41:55 דקות, לפני משה זיסמן חברו לאגודת מכבי עתיד תל אביב (44:12 דקות) וגינצבורג ממכבי חיפה (44:53.4 דקות).

ב זכה ולטר להדליק את "אש המכביה" בטקס הפתיחה.

היה נשוי ללוטה, והיו להם שני ילדים ונכדים. התגורר בירושלים. חיבר ספרים בנושא גינון וספורט, בעברית, באנגלית ובגרמנית.

פרנקל נפטר ב-1989 ונקבר בהר המנוחות.

ארכיונו שמור במחלקת הארכיונים בספרייה הלאומית. 

## קישורים חיצוניים
* 
* אלישע שוחט, 75 שנים לרבַּנָאות הראשונה באתלטיקה - חלק ראשון, באתר Sportweb, 18 באוקטובר 2011
* אלישע שוחט, 75 שנים לרבַּנָאות הראשונה באתלטיקה - חלק שני, באתר sportweb, 18 באוקטובר
* 
* National Outdoor 5000m Championships for Austria, באתר *arrs* 
* Österr. Leichtathletik Meister u. Staatsmeister 
* 
** 

## הערות שוליים

קטגוריה:ספורטאי הכח וינה
קטגוריה:ספורטאי הגיבור פראג
קטגוריה:אתלטים אוסטרים
קטגוריה:אתלטים יהודים
קטגוריה:אתלטים ארץ-ישראלים
קטגוריה:אלופי ישראל בריצה
קטגוריה:שיאני ישראל באתלטיקה
קטגוריה:אלופי המכביה: אתלטים
קטגוריה:אנשי חינוך ישראלים
קטגוריה:סגל הגימנסיה העברית רחביה
קטגוריה:סופרים ישראלים
קטגוריה:ישראלים ילידי האימפריה האוסטרו-הונגרית
קטגוריה:בוגרי בית הספר כדורי
קטגוריה:מחברי ספרי עיון ישראלים
קטגוריה:יהודים הקבורים בהר המנוחות
קטגוריה:ישראלים שנולדו ב-1906
קטגוריה:ישראלים שנפטרו ב-1989